《新居城二首 其二》
宋代·孙觌

肝胆寥寥楚越分，鼻端不落郢人斤。倚门肮脏无如我，从客雍容孰似君。

一榻方尊徐孺子，千篇不数鲍参军。从今更欲论奇字，载酒重来问子云。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。